Abdulla Oripov nomidagi ijod maktabi

Abdulla Oripov nomidagi ijod maktabi – 2017-yil Qarshi shahrida ochilgan zamonaviy taʼlim muassasasi. 2017-yil 24-mayda Vazirlar Mahkamasining „ Qarshi shahrida Abdulla Oripov nomidagi ona tili va adabiyoti fanini chuqurlashtirib oʻqitishga ixtisoslashtirilgan maktab-internatini tashkil etish toʻgʻrisida“gi 312-son qarori qabul qilindi. Abdulla Oripov nomidagi ijod maktabi Oʻzbekiston Respublikasi Vazirlar Mahkamasi huzuridagi „Prezident taʼlim muassasalari agentligi“ tasarrufiga kiradi.

 Tarixi 
2017-yil Qashqadaryo viloyati hokimligi, Davlat arxitektura va qurilish qoʻmitasi, Xalq taʼlimi vazirligi tomonidan Qarshi shahari Oʻzbekiston koʻchasi 219-uyda joylashgan „Barkamol avlod“ markazida 150 oʻrinli oʻquv binosini rekonstruksiya qilin, 50 oʻrinli yotoqxona va 50 oʻrinli oshxona binolarini qurildi foydalanishga topshirildi. 2017—2018-oʻquv yilida maktab-internatning 5-6-7-8-sinflariga hamda 2018—2019-oʻquv yilidan boshlab maktab-internati 5-sinfiga 30 nafardan oʻquvchilar qabul qilinishi belgilandi.

 Qulayliklar 
Maktab oʻquvchilari bepul taʼlim, 5 mahal ovqat, 750 ming soʻmlik maktab formasi va bepul yotoqxona bilan taʼminlanadi. Darslardan soʻng futbol kabi sport turlaridan va drama hamda musiqiy asboblar oʻrganish uchun mashgʻulotlar tashkil qilingan.

 Jihozlanishi 
Maktab-internatining binosi 3 qavatdan iborat boʻlib umumiy 188 oʻringa moʻljallangan, 300 oʻrinli faollar zali, 140 oʻrinli oʻquvchilar yotoqxonasi hamda 140 oʻrinli oshxona binolaridan iborat. 15 ta sinf xonalari eng soʻnggi rusumdagi kompyuterlar va elektron doskalar bilan taʼminlangan. Ijod maktabi toʻliq holatda internet tarmogʻiga ulangan.

 Ijod maktabiga qabul 
2021—2022-oʻquv yili uchun Qarshi shahridagi Abdulla Oripov nomidagi ijod maktabiga 7—9 sinfga oʻquvchi qabul qilinishi eʼlon qilindi. Saralash imtihonlari 2 bosqichdan iborat boʻlib, 1-bosqichda Oʻzbekiston Yozuvchilar uyushmasi bilan hamkorlikda ijod maktablariga hujjat topshirgan nomzodlarning ijodiy qobiliyatlari tekshiriladi va 2-bosqichda Davlat test markazi bilan hamkorlikda ona tili, adabiyot va ingliz tili fanlaridan oʻzlashtirishini aniqlash maqsadida test sinovlari oʻtkaziladi. 2023- yilda esa 2 mingga yaqin oʻquvchilar test sinovlarida qatnashdi va ulardan 60 nafari qabul qilindi.

2022—2023-oʻquv yilida yangi maktablarga 5—11-sinfga oʻquvchilar qabul qilinishi va har bir sinfda 24 nafardan oʻquvchi tahsil olishi belgilandi.
 Manbalar 

Turkum:Oʻzbekistondagi maktablar
Turkum:Ijod maktablari
Turkum:Qarshi